১৯৮৭ ক্রিকেট বিশ্বকাপ

১৯৮৭ ক্রিকেট বিশ্বকাপ আইসিসি আয়োজিত বিশ্বকাপ ক্রিকেট প্রতিযোগিতার ৪র্থ আসর। ব্যবসায়িক অংশীদারীত্বের কারণে এ প্রতিযোগিতাটি রিলায়েন্স বিশ্বকাপ নামে পরিচিত। ১৯৮৭ সালের ৮ অক্টোবর থেকে ৮ নভেম্বর পর্যন্ত ভারত ও পাকিস্তান - যৌথভাবে আয়োজন করে যা প্রথমবারের মতো ইংল্যান্ডের বাইরে ২১টি ভিন্ন ভিন্ন মাঠে অনুষ্ঠিত হয়।1983 Cricket World Cup Grounds  দুইটি সেমি-ফাইনাল এবং একটি ফাইনালসহ সর্বমোট ২৭টি খেলা অনুষ্ঠিত হয়।27 matches were played in 1987 Cricket World Cup ESPN cricinfo ১৯৮৩ সালের প্রতিযোগিতায় ব্যবহৃত নিয়ম-কানুন একদিনের ক্রিকেটের রূপরেখা অনুযায়ী অপরিবর্তিত থাকে। শুধুমাত্র ওভার সংখ্যা কমিয়ে ৬০ থেকে ৫০-এ নিয়ে আসা হয়; যা বর্তমান মানদণ্ডে প্রচলিত রয়েছে।

প্রথমবারের মতো অস্ট্রেলিয়া দল এ প্রতিযোগিতায় বিজয়ী হয়। স্বাগতিক দলদ্বয় সেমি-ফাইনালে হেরে চূড়ান্ত খেলায় উত্তীর্ণ হতে ব্যর্থ হয়। পূর্বতন চ্যাম্পিয়ন ওয়েস্ট ইন্ডিজ গ্রুপ পর্বেই বিদায় নেয়। কোর্টনি ওয়ালশের বদন্যতায় সেলিম জাফর বেঁচে যাওয়ায় তাদের এ দুর্গতি হয়।"The gracious Mr Walsh". ESPNcricinfo. 5 April 2011.

 ধরন 
বিশ্বকাপে ৮টি দেশের জাতীয় ক্রিকেট দল অংশগ্রহণ করে। প্রাথমিক পর্বের খেলাগুলো দুই গ্রুপে বিভক্ত হয়ে চারটি দল একে-অপরের বিরুদ্ধে দুইবার করে প্রতিদ্বন্দ্বিতায় অবতীর্ণ হয়। প্রতি গ্রুপের শীর্ষস্থানীয় দু’টি দল সেমি-ফাইনালে পৌঁছে যাবে। সেমি-ফাইনালের বিজয়ী দলগুলো ফাইনালে লড়বে। প্রতিটি দল ৫০ ওভারব্যাপী ইনিংসে অংশ নেয়। সকল খেলাই দিনের আলোয় অনুষ্ঠিত হয়; পাশাপাশি বিশ্বকাপের ইতিহাসে সর্বশেষবারের মতো সনাতনী ধারায় সাদা পোশাক ও লাল বল দিয়ে খেলা হয়।

 যোগ্যতা নির্ধারণ 

আইসিসি’র পূর্ণাঙ্গ সদস্যভূক্ত দেশগুলো স্বয়ংক্রিয়ভাবে যোগ্যতা লাভ করে। শ্রীলঙ্কা দল পূর্বতন বিশ্বকাপে টেস্ট খেলুড়ে দেশের মর্যাদা পেয়েছিল। অতিরিক্ত একটি দেশ নির্বাচনের লক্ষ্যে ১৯৮৬ সালের আইসিসি ট্রফি বিজয়ী দলকে নির্ধারণ করা হয়। এতে জিম্বাবুয়ে দল নেদারল্যান্ডসকে পরাভূত করে প্রথমবারের মতো বিশ্বকাপে খেলার যোগ্যতা লাভ করে।

নিচের আটটি দল চূড়ান্ত প্রতিযোগিতায় অংশগ্রহণ করে:

এসিএ (১)

এসিএ (১)


এসিসি (২)
  (স্বাগতিক)
  (স্বাগতিক)


ইএপি (২)


ইসিসি (২)


 মাঠসমূহ 

মাঠশহরধারণ ক্ষমতাখেলার সংখ্যাভারতইডেন গার্ডেন্সকলকাতা, পশ্চিমবঙ্গ৯০,০০০২ওয়াংখেড়ে স্টেডিয়ামমুম্বই, মহারাষ্ট্র৪৫,০০০২এম. এ. চিদাম্বরম স্টেডিয়ামচেন্নাই, তামিলনাড়ু৫০,০০০২লাল বাহাদুর শাস্ত্রী স্টেডিয়ামহায়দ্রাবাদ, তেলেঙ্গানা৩০,০০০১এম. চিন্নাস্বামী স্টেডিয়ামবেঙ্গালুরু, কর্ণাটক৫৫,০০০১নেহরু স্টেডিয়ামইন্দোর, মধ্য প্রদেশ২৫,০০০১ফিরোজ শাহ কোটলা মাঠদিল্লি৪০,০০০১সরদার প্যাটেল স্টেডিয়ামআহমেদাবাদ, গুজরাত৪৮,০০০১সেক্টর সিক্সটিন স্টেডিয়ামচণ্ডীগড়, পাঞ্জাব-হরিয়ানা৪৮,০০০১বড়বাটি স্টেডিয়ামকটক, ওড়িশা২৫,০০০১বিদর্ভ ক্রিকেট সংস্থা স্টেডিয়ামনাগপুর, মহারাষ্ট্র৪০,০০০১গ্রীন পার্ককানপুর, উত্তর প্রদেশ৪০,০০০১সয়াই মানসিং স্টেডিয়ামজয়পুর, রাজস্থান২৫,০০০১নেহরু স্টেডিয়ামপুনে, মহারাষ্ট্র২৫,০০০১পাকিস্তানইকবাল স্টেডিয়ামফয়সালাবাদ, পাঞ্জাব১মিউনিসিপ্যাল স্টেডিয়ামগুজরানওয়ালা, পাঞ্জাব১নিয়াজ স্টেডিয়ামহায়দ্রাবাদ, সিন্ধ১জাতীয় স্টেডিয়ামকরাচী, সিন্ধ৪৫,০০০৩গাদ্দাফি স্টেডিয়ামলাহোর, পাঞ্জাব২আরবাব নিয়াজ স্টেডিয়ামপেশাওয়ার, খাইবার পাখতুনখোয়া১পিন্ডি ক্লাব গ্রাউন্ডরাওয়ালপিন্ডি, পাঞ্জাব১

 অংশগ্রহণকারী দলসমূহ 

 গ্রুপ পর্ব 
 গ্রুপ এ 

দলwidth=20width=20width=20width=20width=40width=20৬৫০১৫.৪১২০৬৫০১৫.১৯২০৬২০৪৪.৮৯৮৬০০৬৩.৭৬০

 গ্রুপ বি 

দলwidth=20width=20width=20width=20width=40width=20৬৫০১৫.০১২০৬৪০২৫.১৪১৬৬৩০৩৫.১৬১২৬০০৬৪.০৪০

 ব্যাখ্যা ১: পূর্ব নির্ধারিত ১২ অক্টোবর তারিখে বৃষ্টিজনিত কারণে স্থগিত রেখে সংরক্ষিত দিনে খেলা হয়।
 ব্যাখ্যা ২: বৃষ্টিতে শ্রীলঙ্কার ইনিংস বাধাগ্রস্ত হয়; ফলে জয়ের জন্যে লক্ষ্যমাত্রা নির্ধারিত হয় ৪৫ ওভারে ২৬৭ রান।

 নক-আউট পর্ব 

 সেমি-ফাইনাল 
প্রথম সেমি-ফাইনালে অস্ট্রেলিয়া দল টসে জয়ী হয়ে ব্যাটিংয়ের সিদ্ধান্ত নেয়। ডেভিড বুন-ডিন জোন্স দ্বিতীয় উইকেটে ৮২ রান সংগ্রহ করেন। ডেভিড বুন দলের পক্ষে সর্বোচ্চ ৬৫ রান করেন ৯১ বলে ৪টি চারের সাহায্যে। একসময় ধারণা করা হচ্ছিল দলটি তিন শতাধিক রান করবে। কিন্তু ইমরান খান ৫ ওভারে ১৭ রানের বিনিময়ে ৩ উইকেট সংগ্রহ করে রানের চাকা কিছুটা থামিয়ে দিতে সক্ষম হন। একপর্যায়ে অস্ট্রেলিয়া ৩১ রানের মধ্যে ৪ উইকেট হারায়। কিন্তু পাকিস্তানি বোলাররা অধিক সংখ্যায় অতিরিক্ত ৩৪ রান দেয়। অস্ট্রেলিয়ার সংগ্রহ দাড়ায় নির্ধারিত ৫০ ওভারে ৮ উইকেটে ২৬৭ রান। ২৬৮ রানের জয়ের লক্ষ্যমাত্রা নিয়ে খেলতে নেমে শুরুতেই পাকিস্তানের ৩৮ রানের মধ্যে ৩ উইকেটের পতন ঘটে। ইমরান খান-জাভেদ মিয়াঁদাদ জুটি ২৬ ওভারে ১১২ রান করে। মিয়াঁদাদের আউটের সময় জয়ের প্রয়োজনীয় রান রেট ৭.৮৭ ছিল। কিন্তু পরবর্তী ব্যাটসম্যানদের আসা-যাওয়ার পালায় পরবর্তী ৬ উইকেট হারায় ৯৯ রানের ব্যবধানে। ক্রেগ ম্যাকডারমট ৪৪ রানের বিনিময়ে ৫ উইকেট লাভ করেন। ফলে পাকিস্তান ৪৯ ওভারে অল-আউট হয়ে সংগ্রহ করে ২৪৯ রান এবং ১৫ রানে অস্ট্রেলিয়া বিজয়ী হয়।

দ্বিতীয় সেমি-ফাইনালে টসে জয়ী হয়ে ফিল্ডিংয়ের সিদ্ধান্ত নেয় ভারত। ৭৯ রানে ২ উইকেটের পতনের পর গ্রাহাম গুচকে সাথে নিয়ে অধিনায়ক মাইক গ্যাটিং জুটি ১৯ ওভারে ১১৭ রান করে। স্ট্যাম্পিংয়ে গুচ ১১৫ রান করে আউট হন। ইংল্যান্ড ২৫৪ রান করে ৬ উইকেটের বিনিময়ে। জবাবে ভারত ৭৩ রানে ৩ উইকেট হারায়। মাঝারিসারির ব্যাটসম্যানদের মধ্যে মোহাম্মদ আজহারউদ্দীন সর্বোচ্চ ৬৪ রান করেন ও এডি হ্যামিংসের বলে এলবিডব্লিউ হন। তখন দলের রান ছিল ২০৪/৫ ও শেষ ১০ ওভারে ৫ রান গড় এবং ৫ উইকেট হাতে ছিল। কিন্তু শেষ ৫ উইকেটের পতন ঘটে মাত্র ১৫ রানের ব্যবধানে। ফলে ইংল্যান্ড খেলায় জয়ী হয়ে প্রথমবারের মতো ফাইনালে পৌঁছে ও চার বছর পূর্বেকার সেমি-ফাইনালে হারার প্রতিশোধ নেয়।

 ফাইনাল 

অস্ট্রেলিয়া টসে জয়ী হয়ে ব্যাটিংয়ে নামে। ডেভিড বুন দলের পক্ষে সর্বোচ্চ ৭৫ রান করেন ১২৫ বলের বিনিময়ে। বুন তার অসাধারণ এ ইনিংসের জন্যে ম্যান অব দ্য ম্যাচের পুরস্কার অর্জন করেন।Wisden, 1988 edition: World Cup final Australia v England, match report cricinfo.com অন্যান্য ব্যাটসম্যানরাও ভাল রান করেছেন। শেষদিকে মাইক ভেলেটা ছয়টি চারের সাহায্যে ৩১ বলে ৪৫ রান করেন। শেষ ছয় ওভারে অস্ট্রেলিয়া ৬৫ রান করতে পেরেছে। ফলে, নির্ধারিত ৫০ ওভারে দলটি ২৫৩ রান করে ৫ উইকেটের বিনিময়ে।

২৫৪ রানের জয়ের লক্ষ্যমাত্রা নিয়ে খেলতে নেমে টিম রবিনসন প্রথম বলেই শূন্য রানে আউট হন। বিল অ্যাথে ১০৩ বলে ২ চারের সাহায্যে ৫৮ রান উঠান। অধিনায়ক মাইক গ্যাটিং ৪৫ বলে ৪১ রান সংগ্রহ করেন। অ্যাথে-গ্যাটিং জুটি ১৩ ওভারে ৬৯ রান করে। অ্যালান ল্যাম্বও ৪৫ রান করেন। কিন্তু প্রয়োজনীয় রান-রেট শুরু থেকেই বৃদ্ধি পেতে থাকায় চূড়ান্ত ওভার শেষে ১৭ রানের পার্থক্য থাকে। এরফলে বিশ্বকাপ ট্রফি অস্ট্রেলিয়া দলের অনুকূলে চলে যায়।

 পরিসংখ্যান 

+'''শীর্ষস্থানীয় রান সংগ্রহকারীরান ব্যাটসম্যানের নাম দল খেলার সংখ্যা৪৭১  গ্রাহাম গুচ    ৮৪৪৭  ডেভিড বুন    ৮৪২৮  জিওফ মার্শ    ৮৩৯১  স্যার ভিভ রিচার্ডস    ৬৩৫৪  মাইক গ্যাটিং    ৮

+শীর্ষস্থানীয় উইকেট সংগ্রহকারীউইকেট বোলারের নাম দল খেলার সংখ্যা১৮  ক্রেগ ম্যাকডারমট    ৮১৭  ইমরান খান    ৭১৪  প্যাট্রিক প্যাটার্সন    ৬১৪  মনিন্দর সিং    ৭১৩  এডি হ্যামিংস    ৬

 রেকর্ডসমূহ 
 প্রথমবারের মতো বিশ্বকাপ ক্রিকেটের ইতিহাসে হ্যাট্রিক করেন ভারতের চেতন শর্মা। গ্রুপ-পর্বে নিউজিল্যান্ডের কেন রাদারফোর্ড, ইয়ান স্মিথ এবং ইয়ান চ্যাটফিল্ডকে ৪২ ওভারের শেষ তিন বলে আউট করে তিনি এ কীর্তি গড়েন।
 নবজ্যোত সিং সিধু বিশ্বকাপের একটি প্রতিযোগিতায় সর্বোচ্চ ২৯টি ছক্কা হাকান।

 তথ্যসূত্র 

 আরও দেখুন 
 ক্রিকেট বিশ্বকাপ
 ১৯৭৫ ক্রিকেট বিশ্বকাপ
 ২০১৫ ক্রিকেট বিশ্বকাপ
 অস্ট্রেলিয়া জাতীয় ক্রিকেট দল
 ক্রিকেট বিশ্বকাপের রেকর্ড তালিকা

 বহিঃসংযোগ 
 Scorecards of all the 1987 World Cup matches from CricketFundas
 Cricket World Cup 1987 from Cricinfo
 Cricket World Cup 1987
 1987 Cricket World Cup 

বিষয়শ্রেণী:১৯৮৭ ক্রিকেট বিশ্বকাপ
বিষয়শ্রেণী:ক্রিকেট বিশ্বকাপ প্রতিযোগিতা
বিষয়শ্রেণী:১৯৮৫-৮৬ থেকে ১৯৮৮ সময়কালীন আন্তর্জাতিক ক্রিকেট প্রতিযোগিতা
বিষয়শ্রেণী:ভারতে আন্তর্জাতিক ক্রিকেট প্রতিযোগিতা
বিষয়শ্রেণী:রিলায়েন্স ইন্ডাস্ট্রিজ